ლუიჯი ბერლუსკონის თასი
ლუიჯი ბერლუსკონის თასი (იტალ. Trofeo Luigi Berlusconi, ტროფეო ლუიჯი ბერლუსკონი) — საფეხბურთო გათამაშება, სადაც მონაწილეობას იღებს 2 გუნდი. დაარსდა 1991 წელს. პირველი გათამაშება ჩატარდა 1991 წლის 23 აგვისტოს „სან სიროზე“. ტურნირი დააარსა სილვიო ბერლუსკონიმ, თავისი მამის სახელზე. ეს არის „მილანის“ ამხანაგური ტურნირი სადაც ის ყოველ წელს მასპინძლობს სხვა კლუბებს. თავიდან თასზე მილანს სხვადასხვა გუნდები ხვდებოდნენ, მაგრამ 1995 წლიდან 2012 წლამდე მხოლოდ „მილანი“ და „იუვენტუსი უპირისპირდებოდნენ ერთმანეთს.